b"\n_START_ARTICLE_\nRegne de Liv\xc3\xb2nia\n_START_SECTION_\nHist\xc3\xb2ria\n_START_PARAGRAPH_\nEl 10 de juny de 1570 el duc dan\xc3\xa8s Magnus de Holstein va ser coronat rei de Liv\xc3\xb2nia a Moscou i va jurar lleialtat a Ivan, reconeixent-ho com el seu cap suprem, va signar un tractat amb l'enviat d'Ivan IV, el diplom\xc3\xa0tic Vassili Chtchelkalov, membre de l'administraci\xc3\xb3 del tsar._NEWLINE_Les terres del nou regne encara no estaven conquerides, per\xc3\xb2 el castell de P\xc3\xb5ltsamaa es va proclamar com futura resid\xc3\xa8ncia oficial del rei. El rei Magnus va sortir de Moscou al capdavant de 20.000 soldats russos per prendre Tallin els suecs. L'esperan\xc3\xa7a d'Ivan d'obtenir ajut de Frederic II de Dinamarca, germ\xc3\xa0 gran de Magnus, tanmateix va fallar. A la fi de mar\xc3\xa7 de 1571, Magnus va aixecar el setge de Tallin._NEWLINE_Despr\xc3\xa9s d'haver perdut el favor del tsar Ivan IV el 1577, es torna cap al seu germ\xc3\xa0, Frederic II, per\xc3\xb2 ell es nega a recolzar-ho. Magnus invita, aleshores, la noblesa alemanya de Liv\xc3\xb2nia per unir-se a la lluita contra les forces d'ocupaci\xc3\xb3 estrangeres. Finalment va ser capturat pels russos i despr\xc3\xa9s de la seva ren\xc3\xbancia al t\xc3\xadtol reial va ser alliberat. Va acabar els seus dies al Castell de Piltene a Curl\xc3\xa0ndia com a resident de la corona de Pol\xc3\xb2nia i va morir el 1583."